އެޕްރީލް

**އެޕްރީލް** މަހަކީ މީލާދީ ކަލަންޑަރުގެ ހަތަރުވަނަ މަހެވެ.
## ޙާދިސާތައް
* އެޕްރީލް 1 - 1944 - ދިވެހިރާއްޖެ:- އަލްއަމީރު ޙަސަން ފަރީދު ދީދީ ދިވެހިރާއްޖެއިން ސިލޯނަށް ދަތުރުކުރެއްވި މަނަވަރު އެޗް އެމް އެސް މާލޮއީ ދުޝްމިނުން ފައްތާލި ޚަބަރު ލިބުން
* އެޕްރީލް 1 - 1959 - ދިވެހިރާއްޖެ:- ދިވެހިންނަށް ފައިސާ އިން ލޯނުދޫކުރަން ފެށުން
* އެޕްރީލް 1 - 1968 – ދިވެހިރާއްޖެ:- ދިވެހިރާއްޖޭގައި އޮންނަން ފެންނަނީ ރަސްކަމެއްތޯ ނުވަތަ ޖުމުހޫރީ ވެރިކަމެއްތޯ ބެލުމަށް ޢާންމުންގެ މެދުގައި ވޯޓްނެގުން މިވޯޓްގެ ނަތީޖާގައި ޖުމްހޫރިއްޔަތަށް ލިބުނީ 36977 ވޯޓެވެ. ރަސްކަމަށް ލިބުނީ 8551 ވޯޓެވެ.
* އެޕްރީލް 1 - 1983 - ދިވެހިރާއްޖެ:- ޒަކާތާއި ބެހޭ އޮފީހެއް އުފެއްދެވުން
* އެޕްރީލް 4 - 1960 – ދިވެހިރާއްޖެ : ހުޅުލޭގައި އެއަޕޯޓެއް ހެދުމަށް އިގިރޭސިން ސާރވޭ ކުރަންފެށުން
* އެޕްރީލް 5 - 1943 - ދިވެހިރާއްޖެ:- އައްސުލްޠާން ޙަސަން ނޫރައްދީން (ދެވަނަ) ރަސްކަމުން އިސްތިއުފާ ދެއްވުން
* އެޕްރީލް 5 - 1943 - ދިވެހިރާއްޖެ:- އަލްއަމީރު އަލްއަމީރު މުޙަންމަދު ފަރީދު ދީދީ ބޮޑުވަޒީރުކަމުން އިސްތިއުފާ ދިނުން
* އެޕްރީލް 6 - 1947 - ދިވެހިރާއްޖެ:- މަދަރުސަތުއް ސަނިއްޔާގެ ނަން މަދަރުސަތުލް މަޖީދިއްޔާ ނުވަތަ މަޖީދިއްޔާ ސްކޫލް ގެ ނަމަށް ބަދަލުވެ، ފިރިހެން ކުދިންގެ ޚާއްޞަ މަދަރުސާ އަކަށް ހެދުން
* އެޕްރީލް 6 - 1971 – ދިވެހިރާއްޖެ:- ދިވެހިރާއްޖެ ޔުނިސެފް ގައި ބައިވެރިވުން
* އެޕްރީލް 7 - 1956 - ދިވެހިރާއްޖެ:- ސިލޯނުގައި ހުންނަވާ ޕާކިސްތާން ހައިކޮމިޝަނަރ އަލްޙާއްޖު އަބުދުއްސައްތާރު މާލެ ވަޑައިގަތުން
* އެޕްރީލް 7 - 1972 – ދިވެހިރާއްޖެ:- ދިވެހި ސަރުކާރާއި ޖަޕާންގެ މަރުބޭރީ ކުންފުންޏާއި ދެމެދު ރޯމަސްގަތުމުގެ އެއްބަސްވުމުގައި މާލޭގައި ސޮއިކުރުން
* އެޕްރީލް 8 - 1943 - ދިވެހިރާއްޖެ:- ސުލްޠާން ޙަސަން ނޫރައްދީން (ދެވަނަ) ރަސްކަމުން އިސްތިއުފާ ދެއްވުން
* އެޕްރީލް 8 - 1904 - ދިވެހިރާއްޖެ:- ސުލްޠާން މުޙައްމަދު ޝަމްސުއްދީން (ތިންވަނަ) ދެވަނަ ފަހަރަށް ރަސްކަމަށް އިސްވުން
* އެޕްރީލް 8 - 1951 - ދިވެހިރާއްޖެ:- ދިވެހިރާއްޖޭގެ ފުރަތަމަ އާގުބޯޓް އެސްއެސް މާގްރެޓް ރޯޒްގެ ނަމުގައި ރާއްޖެއަށް ލިބުން
* އެޕްރީލް 8 - 1983 - ދިވެހިރާއްޖެ:- ވ.އަތޮޅު ޞިއްޙީ މަރުކަޒު ވ.ފެލިދޫގައި ހުޅުވުން
* އެޕްރީލް 10 - 1961 – ދިވެހިރާއްޖެ : މާލެ އަތޮޅު ވިލިގިލީގައި ތިބި މީސްކޮޅު ހުޅެލެއަށް ބަދަލުކުރުން
* އެޕްރީލް 10 - 1964 – ދިވެހިރާއްޖެ : މާލޭގައި އަޑުގަދަކުރާއިން މިސްކިތް ތަކުގައި ފުރަތަމަފަހަރަށް ބަންގިގޮވުން
* އެޕްރީލް 12 - 1943 - ޢަބްދުލްމަޖީދު ރަންނަބަނޑޭރި ކިލެގެފާނު ދިވެހިރާއްޖޭގެ ރަސްކަމުގެ ތަޚްތަށް އިސްވުން
* އެޕްރީލް 12 - 1966 - ދިވެހިރާއްޖެ: މާލޭ އިންޓަނޭޝަނަލް އެއަރޕޯޓް އޭރުގެ ރައީސް އިބްރާހިމް ނާޞިރު ރަސްމީގޮތުން ހުޅުވައިދެއްވުން. ފުރަތަމަ ޖެއްސި ފްލައިޓަކީ އެދުވަހު 3.50 ގައި ޖެއްސި އެއަރ ސިލޯންގެ ފްލައިޓެއް
* އެޕްރީލް 14 - 1983 - ދިވެހިރާއްޖެ:- ޒިކުރާ މިސްކިތް ހުޅުވުން
* އެޕްރީލް 15 - 1964 – ދިވެހިރާއްޖެ:- ފުރަތަމަ ދިވެހި ޑޮކްޓަރ އެންޑީ ޢަބުދުﷲ މާލެ ވަޑައިގަތުން
* އެޕްރީލް 16 - 1978 – ދިވެހިރާއްޖެ:- އެއަރ މޯލްޑިވްސްގެ ފުރަތަމަ އުދުހުން
* އެޕްރީލް 16 - 1979 - ދިވެހިރާއްޖެ:- އަންހެނުން ކުރިއެރުވުމަށް މަސައްކަތްކުރާ ކޮމެޓީއެއް ރައީސުލް ޖުމްހޫރިއްޔާ އުފެއްދެވުން
* އެޕްރީލް 18 - 1942 - ދިވެހިރާއްޖެ:- މީހެއްގެ މައްޗަށް އިރަކަށް ބައި ލާހި މަގުން ހަނޑޫ ކޮންޓްރޯލްކޮށް ހަނޑޫ ގަތުމުގެ ކާޑް މީހުންނަށް ދެވުން
* އެޕްރީލް 18 - 1945 - ދިވެހިރާއްޖެ:- ދިވެހިރާއްޖެއިން ބޭރަށް ކިޔަވަންދިޔަ ފުރަތަމަ އަންހެންކުދިން ސިލޯނަށް ފުރުން. ފުރަތަމަ ދިޔައީ އަމީނާ މުހައްމަދު އަމީން، ޝަރީފާ ޙަސަން މަނިކު، ފާތިމަތު އަބުދުލް ވައްހާބު، އަދި ހާޖަރާ ހަސަން އެވެ.
* އެޕްރީލް 18 - 1980 - ދިވެހިރާއްޖެ:- ދިވެހިރާއްޖޭގައި ފުރަތަމަ ހުރަވީ ދުވަސް ފާހަގަކުރުން
* އެޕްރީލް 20 - 1927 -ދިވެހިރާއްޖެ:- އިބްރާހީމް ރުޝްދީ އަލްއަޒްހަރީ، މިޞްރު އިން މާލެ ދުރުވެ މަދަރުސަތުއް ސަނިއްޔާގައި ކިޔަވައިދެއްވަން ފެއްޓުން.
* އެޕްރީލް 20 - 1974 – ދިވެހިރާއްޖެ:- އެއަރ މޯލްޑިވްސް އުފެއްދެވުމަށް ބައްލަވައިގަތް ދެ ކޮންވެޔަރ މަތިންދާބޯޓް މާލެ ގެނައުން
* އެޕްރީލް 21 - 1979 - ދިވެހިރާއްޖެ:- މާލޭގެ ހުޅަގު ފަރާތައި ދެކުނު ފަރާތުގެ ފަޅު ހިއްކުމުގެ މަސައްކަތް ރައީސުލް ޖުމްހޫރިއްޔާ ފައްޓަވައި ދެއްވުން
* އެޕްރީލް 22 - 1917 - ދިވެހިރާއްޖެ:- އިގިރޭސި އަދި ފަރަންސޭސި މަނަވަރެއް ރާއްޖޭގައި ބަދަރުކުރުން
* އެޕްރީލް 23 - 1917 - ދިވެހިރާއްޖެ:- އިގިރޭސި މަތިންދާ ބޯޓެއް ފ.ފިރިތެޔޮ ކައިރިން ކަނޑަށް ވެއްޓުން
* އެޕްރީލް 23 - 1942 - ދިވެހިރާއްޖެ:- 12 ޞަފްޙާ ހިމެނޭ ކުޑަ ގާނޫނު އަސާސީ ގާނޫނު ހަދާ މަޖުލީހުން ފާސްވީ، މިގާނޫނު އަސާސީ ގައި ހިމެނެނީ 17 މާއްދާ. ދެވަނަ ގާނޫނު އަސާސީ ތަޞްދީގު ކުރެއްވީ ސުލްޠާން ޙަސަން ނޫރައްދީން (ދެވަނަ)، އަލްއަމީރު މުޙަންމަދު ފަރީދު ދީދީ އެވެ.
* އެޕްރީލް 23 - 1948 - ދިވެހިރާއްޖެ:- އިގިރޭސިންނާއި ދިވެހިން 1887 ވަނަ އަހަރު އެއްބަސްވި އެއްބަސްވުމަށް އިސްލާހު ގެނައުމުގެ އެގްރީމެންޓްގައި އިގިރޭސި ދައުލަތާއި ދިވެހި ދައުލަތާއި ދެމެދު ސޮއިކުރުން
* އެޕްރީލް 23 - 1981 - ދިވެހިރާއްޖެ:- ދީނީ ފޮތް ރާއްޖެ އެތެރެކުރެވޭނީ ހުއްދަ ނަގައިގެންކަން ހަމަޖެއްސުން
* އެޕްރީލް 25 - 1907 -ދިވެހިރާއްޖެ:- މާލެއަށް ފުރަތަމަ މަތިންދާ ބޯޓެއް އައުން. އެއީ ޖަޕާނުގެ މަނަވަރަކުން އައި މަތިންދާ ބޯޓެކެވެ.
* އެޕްރީލް 25 - 1979 - ދިވެހިރާއްޖެ:- ދީނީ ކަންތައްތައް ރައްކާތެރިކުރާ ކޮމެޓީއެއް ރައީސުލް ޖުމްހޫރިއްޔާ އުފެއްދެވުން
* އެޕްރީލް 27 - 1979 - ދިވެހިރާއްޖެ:- ދިވެހި ހިކި ކަނޑުމަސް ސްރީލަންކާ އަށް ގަތުމަށް އަލުން ހަމަޖެހުން
* އެޕްރީލް 28 - 1951 - ދިވެހިރާއްޖެ:- ރައްޔިތުންގެ މަޖުލީހުގައި ފުރަތަމަ ފަހަރަށް އަންހެނަކު ބައިވެރިވުން
* އެޕްރީލް 28 - 1980 - ދިވެހިރާއްޖެ:- ކުލީ ސިފައިން ބޭނުންކޮށްގެން ބަޔަކު ރާއްޖޭގައި ހިންގަން އުޅުނު ބަޣާވާތް ނާކާމިޔާބުވެ އެކަން ރައްޔިތުންގެ މަޖްލީހަށް ރައީސް އެންގެވުން
* އެޕްރީލް 30 - 1962 – ދިވެހިރާއްޖެ:- ހަކުރު ކާޑަށް ވިއްކާ ކޮންޓްރޯލް އަގު އުވާލެއްވުން

## މަރުވި މީހުން
* އެޕްރީލް 15 - 1967 -ދިވެހިރާއްޖެ:- ސުލްޠާން ޙަސަން ނޫރައްދީން (ދެވަނަ) އަވަހާރަވުން

## އުފަންވި މީހުން
* އެޕްރީލް 21 - 1887 - ސުލްޠާން ޙަސަން ނޫރައްދީން (ދެވަނަ) ދުނިޔޭގެ އަލިކަން ދެކެވަޑައިގަތުން

## މަރުވި މީހުން

## ބަންދު ދުވަސްތަކާއި ފާހަގަ ކުރެވޭ ދުވަހެއްގެ ގޮތުގައި

ޤިސްމު:އެޕްރީލް